Ajaran Ismailiyah, kang uga dikenal kanthi jeneng mazhab Pitung Imam, ngrembaka dadi sistem kapercayane saiki sawise Imam Muhammad bin Ismail wafat; utawa "ngilang" kaya déné kapercayan pangikut Ismailiyah. Ajaran Ismailiyah nduwèni ciri panekanan ing aspek batiniah (esoterik) saka agama Islam. Dibandingake karo ngrembakane ajaran Rolas Imam kang pamikirane ana ing aspek lahiriah (eksoterik), ya iku akhbar lan ushul, mula bisa dikandakake ajaran Syi'ah ngrembaka ing rong arah kang beda: ajaran Ismailiyah kang luwih luwih akèh ngrembug kamistisan sipat sang Imam lan kamistisan dalan tumuju Allah, lan ajaran Rolas Imam kang luwih akèh ngrembug ngenani syariah lan sunnah saka Ahlul Bait.